Gebed | Ons enigste Troos
Die krag van ons gevoude hande
Hoekom is gevoude hande ( = biddende hande) so sterk?
Omdat gevoude hande niks doen nie.
Omdat gevoude hande alles uit eie hande gee en lê in die almagtige hande van ons Vader, die Skepper, dat sy hande alles sal doen (= sal verlos, sal voorsien, sal bewaar).
Omdat ons gevoude hande sê: Ons hulpelose hande word uitgeskakel en sy almagtige hande ingeskakel.
Omdat gevoude hande sê: As ek swak is (as ek weet dat my hande niks kan doen nie), dan is ek sterk – sterk in Christus.
Ek gee my gees oor in u hande,
my Redder, wat my trou
in veil’ge hoede(beskerming) hou. (Ps 31:4. Totius-Beryming)
This entry was posted on Oktober 18, 2011, in Gebed.	2 Kommentaar
This entry was posted on Augustus 20, 2011, in Gebed.	Lewer kommentaar
This entry was posted on Julie 25, 2011, in Gebed.	Lewer kommentaar
(1) Gedagtes oor die gebed: Christus alleen
Ook ten opsigte van die gebed geld die beginsel: Christus alleen.
Gebed het alles te make met ons verlossing in Christus.
Alleen deur Christus is God weer ons Vader. Maar almal wat Hom (Jesus) aangeneem het, aan hulle het Hy mag (die reg – verwerf deur Christus) gegee om kinders van God te word, aan hulle wat in sy Naam glo (Johannes 1:12).
Die gebed word gebore uit die verlossingswerk van Christus. Alleen deur die verlossingswerk van Christus wil ons weer bid, kan ons weer bid.
Die gebed lê vas in die verlossingswerk van Christus. Alleen in Christus is die vervulling van al God se beloftes vir ons vas en seker.
Die gebed gryp voortdurend na die verlossingswerk van Christus. Immers, alleen in en deur Christus kan ons God se Naam heilig, ons onderwerp aan sy koningskap, ons buig onder sy wil, ens. Alleen in Christus het ons reg op brood, alleen in Christus het ons vergifnis van ons sondes, alleen in Christus kan ons die versoeking van die Bose oorwin.
In so ‘n gebed – Christus alleen – en in so ‘n gebed alleen word die Vader ten hoogste geëer.
This entry was posted on Mei 16, 2011, in Gebed.	Lewer kommentaar